Lørdag omkring klokken 16 så flere vidner en stor udrykning til skoleruinen på hjørnet af Sohngårdsholmsvej og Østre Allé i Aalborg - den såkaldte Alléskolen. Der var nemlig tale om ikke kun en men to brande på adressen. Det oplyser Nordjyllands Beredskab -  Det brændte to steder på skolen. Både i et ventilationsanlæg og et trapperum, fortæller indsatsleder Henrik Christensen. Ved trapperummet var der tale om en træplade, som der var ild i, det opdagede beredskabet dog ikke ved første øjekast. - Der var en del røgudvikling fra ventilationssystemet, så vi troede kun, at ilden kom derfra, men vi opdagede, at der også var ild i en træplade ved en trappe i en anden del af skolen. Den var dog næsten gået ud af sig selv, da vi opdagede den, forklarer indsatslederen, der yderligere fortæller, at der ikke var nogen fare for brandspredning. - Vi fik det hurtigt slukket og har forladt stedet. Beredskabet var en indsatsleder, en holdleder og fem brandmænd på stedet, mens Nordjyllands Politi også var på adressen. De bekræfter vagtchef Ole Buus overfor TV2 Nord. - Vi havde en patrulje derude i en halv times tid, men vi er ikke længere til stede, oplyser vagtchefen.

Opsummering:
Der var ingen fare for brandspredning ifølge indsatslederen.